Document ID: 32006D0060

ODLOČBA KOMISIJE
z dne 2. februarja 2006
o spremembah Priloge C k Direktivi Sveta 89/556/EGS glede vzorca veterinarskega spričevala za trgovanje znotraj Skupnosti za zarodke domačih živali vrste goveda
(notificirano pod dokumentarno številko C(2006) 193)
(Besedilo velja za EGP)
(2006/60/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda (1), in zlasti člena 16 Direktive,
ob upoštevanju naslednjega:
(1)
Direktiva 89/556/EGS določa pogoje zdravstvenega varstva živali, ki urejajo trgovino znotraj Skupnosti z zarodki domačega goveda in njihov uvoz iz tretjih držav.
(2)
Ta Direktiva med drugim določa, da se goveji zarodki ne smejo pošiljati iz ene države članice v drugo, če niso bili spočeti z umetnim oplojevanjem ali z oploditvijo in vitro z uporabo semena samca donorja iz osemenjevalnega središča, ki ga je odobril pristojni organ za zbiranje, predelovanje in skladiščenje semen ali semen, uvoženih v skladu z Direktivo Sveta 88/407/EGS z dne 14. junija 1988 o zahtevah za zdravstveno varstvo živali, ki veljajo za promet med državami članicami Evropske skupnosti in za uvoz globoko zamrznjenega semena domačih vrst živali iz vrst govedi (2).
(3)
Vzorec veterinarskega spričevala za trgovanje znotraj Skupnosti z zarodki domačih živali vrst goveda je določen v Prilogi C k Direktivi 89/556/EGS. To spričevalo nima nobenih posebnih zahtev v zvezi s semenom, uporabljenim za oplojevanje.
(4)
Pri trgovanju z zarodki je prišlo do težav zlasti po sprejetju strožjih pravil za sprejem bikov v osemenjevalna središča v Direktivi 88/407/EGS, kakor je bila spremenjena z Direktivo 2003/43/ES (3).
(5)
Da bi se izognili težavam glede spričeval, je treba v obstoječ vzorec veterinarskega spričevala vključiti dodatno zahtevo glede spričeval, ki določa obveznost, da mora biti uporaba semen za oplojevanje v skladu z Direktivo 88/407/EGS.
(6)
Direktivo 89/556/EGS je zato treba ustrezno spremeniti.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga C k Direktivi 89/556/EGS se nadomesti z besedilom v Prilogi k tej odločbi.
Člen 2
Ta odločba začne veljati 23. februarja 2006.
Člen 3
Ta odločba je naslovljena na države članice.
V Bruslju, 2. februarja 2006

Labels: 0
3
6